جە شارو میلانو ئیتالیای بەشو یەرەمو کتێبو 'مانیفێستی شارستانییەتی دیموکراتیک'ی بە نامۍ 'کۊمەڵناسی ئازاڎیی'، کە جەلایەن و ڕابەرو گەلوو کورڎی عەبدوڵا ئۊجالانیۋە نۋیسیان، جە مەراسیمێۋەنە بە شێۋیۋە جەماوەری بە ۋەنەرا ئشناسیا.
جە سەرەتاو مەراسیمەکەینە سەرنۋیسەر "پونتۊ ڕۊسۊ و ھورگېڵ و کتێبی ڕۊبێرتۊ ماپێڵی" قسېشا کەرڎۍ. حەرپاسە نوێنەرا کۊمیتەو کورڎی جە ئیتاڵیا و تۊڕەو پەشتیوانیی جە ژەنا کورڎی قسێشا کەرڎۍ.
حەرپاسە نۋیسەر "جۊن هۊلۊوای" جە مەکسیکۊ بە ئۊنلاین بەشڎارییش جە مەراسیمەکەنە کەرڎ و شیکەرڎەیۊ ۋێش سەرو ڕابەرو گەلوو کورڎی ئۊجالانی و کتێبەکەی بە ئاماڎەبیا پێشکەشکەرڎ.
ئانۍ قسېشا کەرڎۍ ئەرەیاۋناشا، فکرەکۍ عەبدوڵا ئۊجالانی پۍ گەلا چەوەسیایۊ و چېردەسا بیێنۍ بە هیواو ڕزگاری و ئەرەیاۋناشا، پێویسا کۊشیای پۍ دمایی ئارڎەی بە سیستمو ئەشکەنجەو ئیمرالی زیاتەر کریۊ.
گۊرانیواچۍ کورڎی و ئیتاڵیای جە مەراسیمەکەنە هونەرو ۋێشا پێشکەش بە ئاماڎەبیا کەرڎ.
ھ.ش
